ניק מוחמד

ניקולס "ניק" ג'ורג' מוחמד (באנגלית: Nicholas George Mohammed; נולד ב-4 באוקטובר 1980) הוא קומיקאי ושחקן אנגלי, המוכר בעיקר בשל תפקידו בתור ניית'ן שלי בסדרה "טד לאסו"; עבורו היה מועמד לשני פרסי אמי לשחקן המשנה הטוב ביותר בסדרה קומית.

ביוגרפיה
מוחמד נולד בעיר לידס שבאנגליה. הוא התחנך בבית הספר התיכון אבי גריינג'. הוא דחה הצעה ללמוד באוניברסיטת קיימברידג', ובחר ללמוד בסנט איידן קולג' של אוניברסיטת דרהאם. שם ניגן בכינור בתזמורת האוניברסיטה. פעמיים נבחן לתיאטרון דרהאם רביו אבל נכשל, ובמקום זה השתתף בחוג הקומדיה המקומי. אחרי שסיים תואר ראשון בהצטיינות בגאופיזיקה, המשיך ללימודי דוקטורט בסייסמולוגיה במגדלן קולג' בקיימברידג', והייתה לו משרה בחברת נפט. 

ההתעניינות שלו בתחום הקומדיה הניעה אותו לעשות אודישן לפוטלייטס, אותו עבר בהצלחה. בעקבות הופעה בפסטיבל הפרינג' של אדינבורו פנה אליו מפיק של ה-BBC. לאחר מכן עזב את קיימברידג' בלי לסיים את הדוקטורט כדי לקדם את הקריירה שלו כקומיקאי.

 קרירה 
בשנת 2009 מוחמד השתתף בעונה השנייה של הסדרה "Reggie Perrin" של ערוץ BBC One, והגיש את הסדרה הקומית "The King Is Dead" של ערוץ BBC Three לצדם של סיימון בירד וקייטי ויקס. הוא שיחק בתפקידי אורח בסדרות "Pete & Dud: The Lost Sketches", "מירנדה", "How Not to Live Your Life", ו-"Life's Too Short". עוד הופיע בפרק בתוכנית הרדיו הקומית מוזיקלית "Alex Horne Presents The Horne Section" של רדיו 4. בשנת 2024 השתתף גם בעונה 17 של taskmaster, סדרה בערוץ 4, שאלכס הורן יצר. 

בהמשך להצלחת תוכנית הרדיו הראשונה שלו "Quarters" ששודרה ברדיו 4 של ה-BBC, שודרה תוכנית שנייה בשם "Nick Mohammed in Bits" וזכתה לשבחי הביקורת.

מוחמד היה בצוות השחקנים של תוכנית המערכונים "Sorry, I've Got No Head" של ערוץ CBBC שהייתה מועמדת לפרס באפט"א. בשנת 2010 הופיע עם אנג'לוס אפיתמיו (Angelos Epithemiou) בסיור הופעות לאומי.

הוא שיחק בתפקיד משנה בכל שלוש העונות של הסדרה הקומית "דריפטרס".

מוחמד פיתח את התוכנית "The Making of Mr. Swallow" עבור ה-BBC, והוא כתב וכיכב בדרמה הקומית "Magic" עבור ערוץ 4. עוד הופיע בתפקיד מיסטר לאב בסדרה "Hank Zipzer" של ערוץ CBBC. הוא הופיע בפרק האחרון בעונה הראשונה של הסדרה הקומית "דוד שלו" ואחר כך הופיע בשישה פרקים של הסדרה.

ב-2015 הצטרף מוחמד לצוות שחקני קומדיית המצבים של רשת ITV "החבר'ה מהלשכה".

מוחמד כתב וכיכב בשתי עונות של הקומדיה "Detective Sergeant Nick Mohammed", שמתרחשת בתחנת משטרה, עבור רדיו 4 של ה-BBC. ב-2018 דיבב מוחמד את הדמות של חזרזיר בסרט הקולנוע "כריסטופר רובין" בהפקת סרטי וולט דיסני.

בשנת 2020 יצר, כתב וכיכב בסדרת הטלוויזיה הקומית "סוכן חשאי" לרשת Sky One לצידו של דייוויד שווימר. החל מאותה שנה הוא משחק את עוזר המאמן ניית'ן שלי בקומדיית המצבים "טד לאסו".

פילמוגרפיה
 שנה שם בעברית שם באנגלית תפקיד הערות 2006 No Easy Task with Daniel Thornthwaite דניאל תורנתווייט סרט טלוויזיה 2008 Fairy Tales רפיק בהבאני מיני-סדרה Placebo ויז'ה מיסטרי סרט טלוויזיה גיבורי-על מובטלים No Heroics איאן בפרק "The Fantastic Chore" The Wrong Door סדרת טלוויזיה (2 פרקים) ארקדיה Arcadia טוני סרט טלוויזיה 2008–2011 Sorry, I've Got No Head תפקידים שונים סדרת טלוויזיה 2009 הורן וקורדן Horne & Corden סדרת טלוויזיה (6 פרקים) 2009–2010 Reggie Perrin סטיב סדרת טלוויזיה 2010 The Persuasionists מוכר בחנות DVD בפרק "The Charity" Pete & Dud: The Lost Sketches מבצע סרט טלוויזיה מירנדה Miranda פיט בפרק "Before I Die" How Not to Live Your Life סיימון בפרק "Don the Musical" 2011 Pixelface פרעה בפרק "High Spirits" Life's Too Short טובי סדרת טלוויזיה (פרק אחד) 2012 Games On ביל פלאנט בפרק "Curby" שערים Gates קירן סדרת טלוויזיה Asylum Seekers אדים אקוואל סרט קצר 2013 Claudia O'Doherty Comedy Blaps מארק סדרת טלוויזיה (3 פרקים) 2013–2015 Drifters מלקולם סדרת טלוויזיה 2014 Morning Has Broken מייק סרט טלוויזיה Cuckoo שוטר בפרק "Neighbourhood Watch" 2014–2016 Hank Zipzer מר לאב סדרת טלוויזיה 2015 Baguettes גבר סרט קצר Murder in Successville דינמו בפרק "Bunch of Cults" Yonderland חשמלאי בפרק "Panic on the Streets of Yonderland" The Martian טים גריימס Together ג'ק סטרלינג סדרת טלוויזיה (2 פרקים) החבר'ה מהלשכה The Job Lot אש סדרת טלוויזיה 2015–2016 Drunk History: UK ג'ון ויליאם פולידרוי / ויליאם ברק סדרת טלוויזיה (2 פרקים) 2016 בשר טרי Fresh Meat נאס סדרת טלוויזיה (2 פרקים) Camping ד"ר טולי סדרת טלוויזיה (פרק אחד) פשוט נהדרת: הסרט Absolutely Fabulous: The Movie קספר ברידג'ט ג'ונס בייבי Bridget Jones's Baby אריארטנה Sexy Murder סיימון שינוולד מיני-סדרה The Last Dragonslayer בריאן סרט טלוויזיה 2017 תחושה של סוף The Sense of an Ending הדוור דני Bridget Jones's Baby: Extended End Credits אריארטנה סרט וידאו קצר Mr Swallow's Valentine מר סוואלו סרט טלוויזיה Smear ד"ר וינדהם סרט קצר 2014–2017 דוד שלו Uncle רופש סדרת טלוויזיה 2018 ארבעה ימים Collateral פאז גופטה מיני-סדרה Urban Myths הוראס למברדי בפרק "אגאתה כריסטי" כריסטופר רובין Christopher Robin חזרזיר דיבוב The Nutcracker and the Four Realms באטלר 2020–2023 סוכן חשאי Intelligence ג'וסף האריס תפקיד ראשי (2 עונות); 13 פרקים
סדרת טלוויזיה; בנוסף יוצר ותסריטאי 2020 - הווה טד לאסו Ted Lasso ניית'ן שלי סדרת טלוויזיה 2023 מרד התרנגולים: עלייתם של הנאגטס Chicken Run: Dawn of the Nugget ד"ר פריי דיבוב מי הרג את מגי מור? Maggie Moore(s) פקד רדי סרט קולנוע 2024 נל העריקה (אנ') Renegade Nell בילי בליינד תפקיד ראשי; 8 פרקים מבטלים את דאגלס (אנ') Douglas Is Cancelled מורגן 4 פרקים 2025 נכנסים לתפקיד (אנ') Deep Cover יו TBA Control WAR מייקל סדרה עתידית של HBO

קישורים חיצוניים

 ניק מוחמד באתר Spotlight

הערות שוליים

קטגוריה:שחקני קולנוע וטלוויזיה אנגלים
קטגוריה:קומיקאים בריטים
קטגוריה:מוסלמים בריטים
קטגוריה:אישים ממוצא טרינידדי
קטגוריה:בוגרי אוניברסיטת דרהאם
קטגוריה:אנגלים שנולדו ב-1980